《出郊》
宋代·叶茵

多谢天公佐好晴，只今载酒作郊行。
飞花恋客閒中意，远笛吟春景外声。
已把物情归幻相，且将足力趁浮生。
南堂办得休休计，燕雀充庭亦贺成。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。